Kaunase Ülikooli Kliinikus välislähetus, ülevaade.
Viibisin ESAICi välisvahetusprogrammi raames Kaunase Ülikooli Kliinikus ajavahemikus 15.04.2026–15.05.2026. Selle aja jooksul õnnestus mul saada hea ülevaade leedu kolleegide töö sisust ja mahust. Kuna haigla on väga suur ning igal osakonnal on oma operatsiooniplokk, pidin kuu jooksul palju roteeruma, et saada võimalikult terviklik ülevaade erinevate üksuste tööst.
Külastasin nelja kuuest intensiivraviosakonnast ning uroloogia-, kirurgia-, neurokirurgia- ja ortopeediaosakonna. Samuti vaatasin valuravi- ja erakorralise meditsiini osakonna töö. Kasutasin võimalust külastada ka kahel korral õppevisiidi raames Vilniuse Ülikooli Haigla valuraviosakonda.
Jõudsin järeldusele, et üldiselt praktiseerivad leedu kolleegid anestesioloogiat ja intensiivravi meiega üsna sarnaselt, kuid sain neilt siiski mitmeid kasulikke praktilisi nippe. Kõige suuremat professionaalset arengut tundsin enda jaoks just valuravi valdkonnas – selles osas on leedu kolleegidel meie ees selge edumaa.
Välislähetuse lõpus sain võimaluse esitada kolleegidele ettekanne, jagada muljeid möödunud kuust ning rääkida lähemalt eesti anestesioloogi igapäevatööst.
Kokkuvõtteks olen väga rahul nii professionaalselt kui ka isiklikult veedetud ajaga ning olen siiralt tänulik Eesti Anestesioloogide Seltsile selle võimaluse eest.

